ᱥᱳᱨᱟ ᱯᱟᱹᱨᱥᱤ

ᱥᱳᱨᱟ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱛᱚᱢ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱ ᱥᱳᱨᱟ ᱦᱚᱲ ᱠᱚᱠᱚ ᱨᱚᱲᱼᱟ᱾ ᱥᱳᱨᱟ ᱨᱮᱭᱟᱜ ᱚᱞᱫᱚᱦᱚ ᱥᱟᱶᱦᱮᱫ ᱠᱚᱢ ᱜᱮ ᱨᱮᱦᱚᱸ ᱱᱚᱣᱟ ᱨᱮᱭᱟᱜ ᱟᱹᱰᱤ ᱠᱤᱥᱟᱹᱬ ᱦᱚᱲᱠᱟᱹᱦᱱᱤ ᱟᱨ ᱞᱟᱠᱪᱟᱨ ᱠᱚ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱠᱟᱹᱦᱱᱤ ᱟᱨ ᱛᱷᱩᱛᱤ ᱠᱚᱫᱚ ᱢᱚᱪᱟ ᱢᱚᱪᱟ ᱛᱮᱜᱮ ᱢᱤᱫ ᱯᱤᱲᱦᱤ ᱠᱷᱚᱱ ᱟᱨ ᱢᱤᱫ ᱯᱤᱲᱦᱤ ᱨᱮ ᱪᱟᱞᱟᱣ ᱦᱤᱡᱩᱜ ᱠᱟᱱᱟ᱾ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱭᱢᱟ ᱜᱟᱱ ᱯᱟᱹᱨᱥᱤ ᱞᱮᱠᱟᱜᱮ ᱥᱳᱨᱟ ᱯᱟᱹᱨᱥᱤ ᱦᱚᱸ ᱭᱩᱱᱮᱥᱠᱚ ᱦᱚᱛᱮᱛᱮ 'ᱟᱫᱚᱜ ᱞᱟᱹᱜᱤᱫᱚᱜ ᱠᱟᱱ' ᱯᱟᱹᱨᱥᱤ ᱨᱮ ᱞᱮᱠᱷᱟᱜ ᱠᱟᱱᱟ᱾

ᱯᱟᱥᱱᱟᱣ
ᱥᱳᱨᱟ ᱨᱚᱲᱼᱦᱚᱲ ᱠᱚᱫᱚ ᱡᱟᱹᱥᱛᱤ ᱠᱟᱭᱛᱮ ᱜᱚᱧᱡᱟᱢ ᱦᱚᱱᱚᱛ, ᱜᱚᱡᱚᱯᱚᱛᱤ ᱦᱚᱱᱚᱛ (ᱛᱟᱞᱢᱟ ᱜᱩᱢᱢᱟ ᱵᱩᱨᱩ ᱴᱚᱴᱷᱟ)Anderson, Gregory D.S (ed). 2008. The Munda languages. Routledge Language Family Series 3.New York: Routledge. ., ᱟᱨ ᱨᱟᱭᱜᱚᱰᱟ ᱦᱚᱱᱚᱛ, ᱥᱟᱶᱛᱮ ᱟᱸᱰᱮᱯᱟᱥᱮ ᱠᱳᱨᱟᱯᱩᱴ ᱟᱨ ᱠᱚᱱᱫᱷᱚᱢᱟᱲ ᱦᱚᱱᱚᱛ ᱠᱚᱨᱮ ᱦᱚᱸ ᱢᱮᱱᱟᱜ ᱠᱚ ᱜᱮᱭᱟ; ᱟᱨ ᱮᱴᱟᱜ ᱥᱟᱶᱛᱟ ᱠᱚᱫᱚ ᱮᱛᱚᱢ ᱟᱱᱫᱷᱨᱚ ᱯᱨᱚᱫᱮᱥ (ᱵᱤᱡᱚᱭᱱᱚᱜᱚᱨᱚᱢ ᱦᱚᱱᱚᱛ ᱟᱨ ᱥᱨᱤᱠᱟᱠᱩᱞᱟᱢ ᱦᱚᱱᱚᱛ) ᱠᱚᱨᱮ ᱢᱮᱱᱟᱜ ᱠᱚᱣᱟ ᱾

ᱱᱟᱜᱟᱢ
ᱥᱳᱨᱟ ᱯᱟᱹᱨᱥᱤ ᱨᱮᱭᱟᱜ ᱵᱮᱵᱷᱟᱨ ᱫᱚ ᱢᱤᱫ ᱦᱮᱞᱠᱟᱣ ᱯᱮᱴᱟᱨᱱ ᱞᱮᱠᱟ ᱧᱮᱞ ᱟᱠᱟᱱᱟ - ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱠᱚᱢ ᱞᱟᱦᱟᱨᱮ ᱱᱚᱣᱟ ᱫᱚ ᱵᱟᱨᱼᱯᱮ ᱜᱮᱥᱮᱨᱢᱟ ᱜᱟᱱ ᱰᱷᱮᱨ ᱞᱮᱱᱟ᱾ ᱑᱙᱐᱑ ᱨᱮ ᱑,᱕᱖,᱐᱐᱐ ᱜᱟᱱ ᱥᱳᱨᱟ ᱨᱚᱲᱼᱦᱚᱲ ᱠᱷᱚᱱ ᱑᱙᱑᱑ ᱨᱮ ᱑,᱖᱖,᱐᱐᱐ ᱜᱟᱱ ᱠᱚ ᱰᱷᱮᱨ ᱞᱮᱱᱟ᱾Mahapatra, B. (1991). MUNDA LANGUAGES IN CENSUS. Bulletin of the Deccan College Research Institute, 51/52, 329-336. Retrieved from https://www.jstor.org/stable/42930411 ᱑᱐᱒᱑ ᱨᱮ ᱱᱚᱣᱟ ᱮᱞ ᱱᱟᱥᱮ ᱰᱷᱮᱨ ᱠᱟᱛᱮ ᱑,᱖᱘,᱐᱐᱐ ᱨᱮ ᱪᱟᱞᱟᱣ ᱞᱮᱱᱟ ᱟᱨ ᱰᱷᱮᱨ ᱛᱮᱜᱮ ᱛᱟᱦᱮᱸ ᱞᱮᱱᱟ᱾ ᱑᱙᱓᱑ ᱛᱮᱜᱮ ᱱᱚᱣᱟ ᱮᱞ ᱰᱷᱮᱨ ᱠᱟᱛᱮ ᱑,᱙᱔,᱐᱐᱐ ᱨᱮ ᱪᱟᱞᱟᱣ ᱮᱱᱟ, ᱢᱮᱱᱠᱷᱟᱱ ᱑᱙᱕᱑ ᱨᱮ, ᱥᱳᱨᱟ ᱨᱚᱲᱼᱦᱚᱲ ᱠᱚᱣᱟ ᱮᱞ ᱟᱹᱰᱤ ᱡᱟᱹᱥᱛᱤ ᱰᱷᱮᱨ ᱠᱟᱛᱮ ᱒,᱕᱖,᱐᱐᱐ ᱨᱮ ᱪᱟᱞᱟᱣ ᱞᱮᱱᱟ᱾ ᱑᱙᱖᱑ ᱥᱮᱨᱢᱟ ᱠᱷᱚᱱ ᱱᱚᱣᱟ ᱮᱞ ᱠᱚᱢᱚᱜ ᱞᱟᱜᱟᱣ ᱟᱠᱟᱱᱟ ᱟᱨ ᱠᱚᱢ ᱠᱟᱛᱮ ᱒,᱖᱕,᱐᱐᱐ ᱨᱮ ᱪᱟᱞᱟᱣ ᱟᱠᱟᱱᱟ, ᱒᱙᱗᱑ ᱨᱮ ᱱᱚᱣᱟ ᱫᱚ ᱟᱹᱰᱤ ᱰᱷᱮᱨ ᱠᱚᱢ ᱠᱟᱛᱮ ᱒,᱒᱑,᱐᱐᱐ ᱨᱮ ᱟᱲᱜᱳ ᱟᱠᱟᱱᱟ᱾

ᱞᱟᱠᱪᱟᱨ

ᱟᱲᱟᱝ ᱥᱚᱜᱥᱮᱞᱮᱡ ᱥᱟᱬᱮᱥ

ᱨᱚᱱᱚᱲ

ᱟᱹᱲᱟᱹ ᱢᱩᱨᱟᱹᱭ

ᱚᱞ ᱛᱚᱦᱚᱨ
ᱥᱳᱨᱟ ᱯᱟᱹᱨᱥᱤ ᱫᱚ ᱟᱭᱢᱟ ᱜᱟᱱ ᱪᱤᱠᱤ ᱛᱮᱠᱚ ᱚᱞᱮᱫ ᱠᱟᱱᱟ᱾ ᱛᱚᱵᱮ ᱥᱳᱨᱟ ᱯᱟᱹᱨᱥᱤ ᱞᱟᱹᱜᱤᱫ ᱛᱮ ᱥᱳᱨᱟ ᱥᱳᱢᱯᱮᱝ ᱧᱩᱛᱩᱢᱟᱱ ᱢᱤᱫ ᱪᱤᱠᱤ ᱛᱮᱭᱟᱨ ᱦᱩᱭ ᱟᱠᱟᱱᱟ᱾ ᱱᱚᱣᱟ ᱫᱚ ᱑᱙᱓᱖ ᱥᱮᱨᱢᱟ ᱨᱮ ᱢᱟᱝᱜᱮᱭ ᱜᱳᱢᱟᱝᱜᱳ ᱮ ᱛᱮᱭᱟᱨ ᱟᱠᱟᱫᱟ᱾


ᱡᱟᱦᱟᱸᱭ ᱠᱚᱣᱟᱜ ᱫᱚᱥᱟᱨ ᱯᱟᱹᱨᱥᱤ ᱳᱰᱤᱭᱟ ᱠᱟᱱᱟ ᱩᱱᱠᱩ ᱫᱚ ᱳᱰᱤᱭᱟ ᱪᱤᱠᱤ ᱛᱮ ᱥᱳᱨᱟ ᱯᱟᱹᱨᱥᱤ ᱠᱚ ᱚᱞᱮᱫ ᱠᱟᱱᱟ᱾

ᱚᱱᱠᱟ ᱜᱮ, ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱛᱮᱞᱮᱝᱜᱟᱱᱟ ᱨᱮ ᱡᱟᱦᱟᱸᱭ ᱠᱚᱣᱟᱜ ᱫᱚᱥᱟᱨ ᱯᱟᱹᱨᱥᱤ ᱛᱮᱹᱞᱮᱜᱩ ᱠᱟᱱᱟ ᱩᱱᱠᱩ ᱫᱚ ᱛᱮᱹᱞᱮᱜᱩ ᱪᱤᱠᱤ ᱛᱮᱜᱮ ᱥᱳᱨᱟ ᱯᱟᱹᱨᱥᱤ ᱠᱚ ᱚᱞᱮᱫ ᱠᱟᱱᱟ᱾


ᱟᱨ ᱢᱩᱪᱟᱹᱫ, ᱞᱟᱛᱤᱱ ᱪᱤᱠᱤ ᱛᱮᱦᱚᱸ ᱱᱚᱣᱟ ᱯᱟᱹᱨᱥᱤ ᱠᱚ ᱚᱞ ᱜᱮᱭᱟ᱾

ᱢᱤᱰᱤᱭᱟ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
 ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ: ᱢᱩᱱᱰᱟ ᱟᱨ ᱢᱳᱱ-ᱠᱷᱚᱢᱮᱨ

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ
ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱭᱟ ᱪᱤᱠᱤ
ᱛᱷᱚᱠ:ᱛᱮᱹᱞᱮᱜᱩ ᱪᱤᱠᱤ
ᱛᱷᱚᱠ:ᱞᱟᱛᱤᱱ ᱦᱚᱨᱚᱯ